**ZAPISNIK**

**9. SEJE STRATEŠKEGA SVETA ZA ZDRAVSTVO**

četrtek, 23. 3. 2023

Prisotni člani: dr. Erik Brecelj, dr. Peter Radšel, mag. Dorjan Marušič, dr. Grega Strban, mag. Egon Stopar, mag. Mira Šavora, dr. Valentina Prevolnik Rupel, Hajdi Kosednar, dr. Marko Jaklič, Anka Rode, mag. Dolores Kores, dr. Iztok Takač, Azra Herceg, Monika Ažman, mag. Alan Medveš, Tjaša Sobočan, dr. Radko Komadina, dr. Petra Došenović Bonča, mag. Gregor Cuzak.

Odsotni: dr. Branko Gabrovec, dr. Igor Švab, mag. Ana Vodičar, Rok Ravnikar, dr. Tit Albreht, dr. Vojko Flis.

Ostali prisotni: Tjaša Vidic, mag. Tadej Ostrc, dr. Alenka Kolar, dr. Vesna Zadnik, Tamara Kozlovič, Nuša Kerč, Simona Pirnat Skeledžija, Erik Scheriani, Miha Mohorčič, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 8. seje
3. Obravnava izhodišč zakona za strukturne spremembe ZZZS
4. Obravnava izhodišč zakona na področju digitalizacije zdravstva
5. Predlogi za 10. sejo SSZ
6. Razno

**AD/1**

Strateški svet je bil seznanjen z predvidenim dnevnim redom.

**SKLEP št. 1:** Strateški svet je potrdil predlagan dnevni red.

**AD/2**

Strateški svet je potrdil zapisnik 8. seje Strateškega sveta za zdravstvo.

**SKLEP ŠT. 2:** Zapisnik 8. seje je potrjen.

**AD/3**

Državna sekretarja z Ministrstva za zdravje Tjaša Vidic in mag. Tadej Ostrc sta se članom strateškega sveta zahvalila za predlagane dopolnitve predloga strukturnih sprememb ZZZS. Izrazila sta nezadovoljstvo z načinom dela SSZ. Člane strateškega sveta sta obvestila, da minister za zdravje pričakuje poenotenje stališč, sicer bo odstopil. Nato sta predstavila časovnico iz podpisanih zavez s koalicijskega vrha. S člani Strateškega sveta za zdravstvo so razpravljali o odzivu na izhodišča glede upravljanja in strukturne prenove ZZZS. Dogovorili so se, da na podlagi izhodišč nadaljujejo vsebinsko usklajevanje zakonskega predloga.

**SKLEP ŠT. 3:** Ministrstvo za zdravje in Strateški svet za zdravstvo bosta na podlagi izhodišč nadaljevala vsebinsko usklajevanje zakonskega predloga.

**AD/4**

V nadaljevanju so prisotni obravnavali izhodišča zakona na področju digitalizacije zdravstva. Dr. Alenka Kolar je predstavila predlog zakona o digitalizaciji. Izpostavila je pomembnost zbiranja podatkov (primer je Register raka RS), kakor tudi kadrovski izziv na področju zaposlovanja IKT strokovnjakov v zdravstvenem sistemu. V razpravi so prisotni podali komentarje in predloge, ki jih bodo zbrane posredovali dr. Kolar.

**SKLEP ŠT. 4:** Strateški svet za zdravstvo se je seznanil s predlogom zakona o digitalizaciji zdravstva in ga načelno podpira, vodja delovne skupine za digitalizacijo pa bo dr. Alenki Kolar posredovala zbrane komentarje in predloge strateškega sveta.

**AD/5**

Na naslednji seji bo Strateški svet za zdravstvo ponovno obravnaval predloge za ureditev primarnega zdravstvenega varstva. Delovna skupina za to področje bo pripravila ožji izbor predlogov, ki jih je mogoče hitreje implementirati.

Seja se je zaključila ob 20.15 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo